Wuppertal

Wuppertal je mesto v Nemecku v Severnom Porýní-Vestfálsku vo vládnom obvode Düsseldorf. Je situované na rieke Wupper na juhu Porúria. Nachádza sa tu niekoľko priemyselných odvetví: textilný, metalurgický, chemický, zdravotnícky, elektronický, gumárenský, automobilový a priemysel na výrobu tlačiarenských zariadení. Jeden z najznámejších liekov Aspirín, bol objavený vo Wuppertale.

 História 
Mesto vzniklo v roku 1929 spojením obcí Barmen, Elberfeld, Vohwinkel, Ronsdorf, Kronenberg, Langerfeld a Beyenburg. Mesto sa spočiatku volalo Barmen-Elberfeld, ale v roku 1930 sa premenovalo na Wuppertal.
Počas druhej svetovej vojny bolo zničených okolo 40 % mesta ako to bolo pri mnohých priemyselných centrách. Napriek tomu bolo veľa historických pamiatok zachovaných. Po oslobodení od nacistickej nadvlády sa Wuppertal stal časťou britskej okupačnej zóny, neskôr sa stal súčasťou Severného Porýnia-Vestfálska a teda súčasťou Západného Nemecka.

 Hlavné pamiatky 
Vo Wuppertali sa nachádza celkovo cez 4 500 pamiatok označených ako národné pamiatky, najviac z obdobia klasicizmu, Art Nouveau a Bauhaus. Medzi najväčšie pamiatky patria:
 Koncertná sieň (otvorená v roku 1900 cisárom Viliamom II. a cisárovnou Augustou)
 Tanztheater Wuppertal
 Engelshaus
 Wuppertal Zoo
 Von der Heydt Museum

 Schwebebahn 
Jednou z najväčších atrakcií mesta je jednokoľajová závesná železnica, ktorá bola postavená v roku 1901. Koľajnice sú 8 metrov nad ulicami a 12 metrov nad riekou Wupper.

 Osobnosti mesta 
 Friedrich Engels (* 1820 – † 1895), systematizátor marxistickej filozofie, sociológ, filozof, ekonóm, žurnalista a továrnik, spolupracovník K. Marxa
 Rudolf Carnap (* 1891 – † 1970), nemecko-americký filozof a logik
 Richard Joseph Neutra (* 1892 – † 1970), rakúsky architekt
 Johannes Rau (* 1931 – † 2006), politik a prezident Nemecka
 Manfred Frank (* 1945), filozof

 Partnerské mestá 

 Referencie 


Kategória:Mestá v Severnom Porýní-Vestfálsku